**ELŐTERJESZTÉS**

Bonyhád Város Képviselő - testületének 2020. június hó 25. nap

rendes/rendkívüli testületi ülésére

|  |  |
| --- | --- |
| Tárgy: | Beszámoló a BIP Kft. 2019. évi gazdasági tevékenységéről |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné dr. Szeghy Petra jegyző  Sebestyén Miklós ügyvezető |
| Előterjesztés száma: | 39. sz. |
| Mellékletek száma: | 4 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A számvitelről szóló 2000. évi C. törvény 4.§ (1)-(2) bekezdése szerint a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles készíteni. A beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről. A törvény 153. § (1) bekezdése szerint „a kettős könyvvitelt vezető, cégjegyzékbe bejegyzett vállalkozó köteles a jóváhagyásra jogosult testület által elfogadott éves beszámolót, egyszerűsített éves beszámolót, kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt, valamint az adózott eredmény felhasználására (az osztalék jóváhagyására) vonatkozó határozatot az adott üzleti év mérlegfordulónapját követő ötödik hónap utolsó napjáig letétbe helyezni ugyanolyan formában és tartalommal (szövegezésben), mint amelynek alapján a könyvvizsgáló az éves beszámolót vagy az egyszerűsített éves beszámolót felülvizsgálta.”

A Kft. többségi tulajdonosa (51 %-os) Bonyhád Város Önkormányzata, ennek megfelelően a többségi tulajdonú önkormányzati gazdasági társaságok beszámolója között kell tárgyalni a Kft. gazdasági tevékenységét. A mérlegadatokat a mellékelt beszámoló tartalmazza.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.

**Határozati javaslat**

Bonyhád Város Önkormányzati Képviselő-testülete a Bonyhádi Ipari Kft. 2019. évi számviteli törvény szerinti beszámolóját, 2019. évi beszámolóját és a 2020. évi üzleti tervét a határozat 1. melléklete szerinti tartalommal jóváhagyja és felhatalmazza polgármesterét, hogy a társaság taggyűlésen előtt a2019. évi beszámolót, a 2019. évi számviteli törvény beszámolót és a 2020. évre vonatkozó üzleti tervet a határozat 1. melléklete szerinti tartalommal szavazza meg.

Határidő: 2020.szeptember 30.   
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra

Határozatról értesül: Sebestyén Miklós ügyvezető

Bonyhád, 2020. június ….

Filóné Ferencz Ibolya

polgármester